**Elnökségi ülés**

**ELTE Pedagógiai és Pszichológiai Kar Hallgatói Önkormányzat**

**Jegyzőkönyv**

**2022. február 03. (18:30-19:46)**

**Helyszín: KAZY**

**Jelenlévők:**

1. **Diczkó Dalma Elnök**
2. **Szőke Júlia Alelnök**
3. **Szabó Anna Szombathelyi ügyekért felelős alelnök**
4. **Horváth Szonja Gazdasági Bizottság elnöke**
5. **Fejes Zsófia Diákjóléti Bizottság elnöke**
6. **Tóth Cintia Tanulmányi Bizottság elnöke**
7. **Bölcskei Dalma Külügyi Bizottság elnöke**
8. **Fekete Anna Rendezvényszervező Bizottság elnöke**
9. **Gál Anna Perspektíva főszerkesztő**
10. **Téglási Berta Ellenőrző Bizottsági elnök**

Az ELTE PPK HÖK Elnökségi ülése 9 mandátummal határozatképes.

Diczkó Dalma javaslatára az ülés jegyzőkönyvvezetője Téglási Berta.

A javaslatot az Elnökség 9 igen, 0 nem és 0 tartózkodó szavazattal egyhangúlag elfogadta.

**Az előzetesen kiküldött napirendi pontok a következők:**

1. **Aktualitások és beszámolók**
2. **Egyebek**

Az Elnökség 9 igen, 0 nem és 0 tartózkodással egyhangúlag elfogadta a meghívóban rögzített napirendi pontokat.

**1. Aktualitások és beszámolók**

Diczkó Dalma EHÖK Elnökségi ülésen vett részt, aminek a fő témája az összELTE gólyatábor volt. Azokkal a hírekkel érkezett hozzánk, hogy nem fogunk tudni saját PPK-s gólyatábort tartani, viszont a közös zánkai táborban kapni fog a PPK egy külön altábort egy csendesebb helyen, amit a 4 főszervező és a koordinátorok közösen választanak ki. A PPK kéréseit szem előtt tartja az EHÖK. A PPK számára szervezői szempontból igen fontos 29-es szervezői tábor megtartására is sor kerülhet. Ezenfelül biztosítva lesz számunkra a 2 db szervezői nap és a 4 db tábori nap.

Horváth Szonja azt kérdezi, hogy ezek csak szóban vannak-e megtárgyalva, Diczkó Dalma azt válaszolja, hogy ezek már le vannak beszélve és a feltételek is le lesznek írva. A tábor dátuma marad az eredeti. Az étkeztetés is meg lesz oldva, remélhetőleg a PPK igényeinek megfelelően. URH rádiók lesznek majd a tábor alatt a segítségünkre, amiken több csatorna lesz elérhető, így majdnem mindenkivel tudunk kapcsolatot fenntartani. Nekünk elég lesz csak az EHÖK-ös képviselőkkel kommunikálunk, a többi karral nem szükséges folyamatos kontaktot fenntartanunk.

Fekete Anna a gólyahétről kérdez, hogy így, hogy a gólyatábor ideje a PPK-s gólyahét előre betervezett idejére esik, hogyan oldjuk meg. Diczkó Dalma azt mondja, szerinte okosabb lenne a továbbiakban is a gólyatábor után és nem előtte megtartani a gólyahetet, mert sok elem épül fel eszerint a tematika szerint. Így most az új megfelelő gólyahét időpontjának a kiválasztása és a dátumhoz megfelelően a tematika átszervezése is egy főszervezők előtt álló feladat.

Ezek után Diczkó Dalma a kollégiumi ügyeket hozza szóba. 50-50 százalékban oszlik meg a rendszeres szociális támogatás és a kollégiumok fejlesztésére kapott pénzkeret. Ezen felül azt osztja meg az elnökség tagjaival, hogy ezentúl több pénz lesz a Rendszeres Szociális Támogatás keretben.

**2. Egyebek**

Fekete Anna örömmel jelenti be azt, hogy a számok szerint a 2019/20 és a 2020/21-es tanévekben leképződött animátorok száma nagyon kevéssel tér el egymástól, ezek szerint a járványhelyzet kevés fiatal kedvét vette el az Animátori Körtől.

Tóth Cintia azt közli az elnökséggel, hogy Tóth Zsófia elfogadta a Tudományos referens pozícióját.

Nem érkezett több bejelentés, így Diczkó Dalma az ülést 19:46 perckor lezárja.

Budapest, 2022. február 03.

Diczkó Dalma Téglási Berta

elnök elnök

ELTE PPK HÖK Ellenőrző Bizottság

ELTE PPK HÖK